Title: Materiál na rokovanie pre Mestskú radu v Žiline
Author: Sliviakova
Last saved by: Ostrochovský Tomáš

Materiál na rokovanie pre Mestské zastupiteľstvo v Žiline

NÁVRH NA VYHLÁSENIE 
PAMÄTIHODNOSTÍ MESTA ŽILINA A ICH ZÁPIS 
DO ZOZNAMU EVIDOVANÝCH PAMÄTIHODNOSTÍ MESTA ŽILINA

Materiál obsahuje:

1.	Návrh na uznesenie
2.	Dôvodová správa
3.	Evidenčné listy pamätihodností mesta

Predkladá:	Ing. Viliam Mikuláš 
prednosta Mestského úradu v Žiline

Vypracoval:	Ing. arch. Martin Pavelek
				vedúci Odboru hlavného architekta

V Žiline, dňa 06.08.2009

UZNESENIE MESTSKÉHO ZASTUPITEĽSTVA V ŽILINE

Uznesenie č. ......../2009

Mestské zastupiteľstvo v Žiline

schvaľuje
 
Objekty:	08 – Továreň na zápalky – Samuel Wittenberg a syn
09 – Obytný dom Wittenberga
10 – Mestské divadlo
11 – Dom odborov
12 – Základná škola Romualda Zaymusa

za pamätihodnosti mesta Žilina a ich zapísanie do Zoznamu evidovaných pamätihodností mesta Žilina.

DÔVODOVÁ SPRÁVA
k návrhu na vyhlásenie pamätihodností mesta Žilina a ich zápisu do 
Zoznamu evidovaných pamätihodností mesta Žilina  

Ústava SR v článku 44 v bode 2 ukladá každému povinnosť „...chrániť a zveľaďovať životné prostredie a kultúrne dedičstvo“. Uznesením NR SR č.91/2001 bola schválená Deklarácia o ochrane kultúrneho dedičstva. V tejto deklarácii sa konštatuje, že „kultúrne dedičstvo SR je nenahraditeľným bohatstvom štátu a jeho občanov...“ a definuje pojem kultúrne dedičstvo. V čl. 3 deklaruje, že „ochrana kultúrneho dedičstva je verejným záujmom a vykonáva sa na základe rešpektovania individuálnych práv a slobôd občanov“.

Podľa §14 ods.4) zákona č.49/2002 Z.z. o ochrane pamiatkového fondu v znení neskorších predpisov: „Obec môže rozhodnúť o utvorení a odbornom vedení evidencie pamätihodností obce. Do evidencie pamätihodností obce možno zaradiť okrem hnuteľných a nehnuteľných vecí aj kombinované diela prírody a človeka, historické udalosti, názvy ulíc, zemepisné a katastrálne názvy, ktoré sa viažu k histórii a osobnostiam obce. Zoznam evidovaných pamätihodností obec predloží na odborné a dokumentačné účely krajskému pamiatkovému úradu; ak ide o nehnuteľné veci, predloží zoznam aj stavebnému úradu.“

Na území mesta Žilina sa nachádzajú hnuteľné a nehnuteľné veci, ktoré nie sú zapísané v Ústrednom zozname pamiatkového fondu Slovenskej republiky ako Národné kultúrne pamiatky, ale ktoré majú pre mesto a jeho obyvateľov svoju či už historickú, architektonickú, pamätnú a inú hodnotu.

V roku 2007 bolo pod číslom 4/2007 prijaté Mestským zastupiteľstvom v Žiline Všeobecne záväzné nariadenie o podmienkach výberu pamätihodností mesta a ich zápisu do Zoznamu evidovaných pamätihodností mesta Žilina. Na základe tohto VZN bolo v roku 2008 uznesením Mestského zastupiteľstva v Žiline číslo 149/2008 zo dňa 13.10.2008 schválených prvých 7 objektov.

V súlade s týmto VZN a plánom práce spracovali Komisia pre pamätihodnosti mesta a Odbor hlavného architekta návrh na vyhlásenie ďalších 5 objektov, a to: Továreň na zápalky – Samuel Wittenberg a syn, Obytný dom Wittenberga, Mestské divadlo, Dom odborov, Základná škola Romualda Zaymusa. 
Bližšie informácie o navrhovaných objektoch sú uvedené v priložených evidenčných listoch.

Predkladaný návrh na vyhlásenie pamätihodností mesta a ich zápis do Zoznamu evidovaných pamätihodností mesta Žilina bude prerokovaný na najbližšom zasadnutí Komisie výstavby, územného plánovania a životného prostredia.